Diari Oficial de la Generalitat Valenciana


Sumari del DOGV 6711, del 10-02-2012 (2012/1076)

Notificació del laude emés per la Junta Arbitral de Transports de Castelló. Expedient número 36/4614-FY.
--------------------------------------------------------------------------------------------------------

### Dades del document

Número de DOGV
:   6711

Data del DOGV
:   10-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1076


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 36/0655-YW. [2012/1076]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Tocagen Transportes de Mercancías por Carretera, SL, que s'ha dictat un laude en l'expedient referenciat i com que no és possible notificar-lo perquè es troba absent, es fa a través d'esta publicació. El contingut íntegre del laude és el que hi ha a continuació:  
  
«Tribunal: President: Ramón Escrig Moreno. Vocals: José Ramón López de la Fuente i Fernando Monzó Mollá, els quals excusen l'assistència; secretària vocal: Rosa Salvador Salvador. Parts: reclamant, Logística JMB, SL, representada per Juan M. Blázquez Fernández, contra Tocagen Transportes de Mercancías por Carretera, SL.  
A Castelló de la Plana, el dia 29 de novembre de 2011, a les 11.45 hores, es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient 36/0045-GO, i es procedix a efectuar la vista oral de la reclamació següent: impagament de ports. La part reclamada no compareix.  
  
Iniciada la vista oral pel president es comprova la identitat de la part compareixent i la qualitat amb què intervé.  
A continuació es concedix la paraula a la reclamant, la qual s'afirma i ratifica en la seua demanda i es remet a les proves i documents aportats, la qual deixa basada en els antecedents de fet següents:  
1. Com a conseqüència de les relacions comercials existents entre les parts, la reclamant va fer, per compte de la reclamada, diversos transports segons queda detallat en les factures adjuntes a la demanda. Factura número 003630, de 15.03.2010, per un import de 3.614,56 euros, i la factura número 003949, de 15.01.2011, per import de 5.000,00 euros. Ambdós factures van ser impagades en els venciments respectius. Els impagaments van produir en la factura 3630 uns gastos de 232,57 euros, que sumats a l'import de la factura representa una quantia de 3.847,13 euros. Per al pagament la reclamada va fer un abonament per mitjà de transferència bancària el dia 16.06.2010 per un import de 2.800,00 euros i un ingrés en efectiu el 21.06.2010 per import de 500,00 euros, i quedà pendent l'import de 547,13 euros.   
Per al pagament de la segona factura es van entregar tres pagarés: amb venciment el 15.02.2011 per import de 1.000,00 euros, amb venciment 15.03.2011 per import de 1.000,00 euros, i amb venciment 15.04.2011 per import de 3.000,00 euros. Tots els pagarés van ser tornats en els venciments respectius, la qual cosa va ocasionar uns gastos totals de 165,32 euros, d'acord amb el detall assenyalat en la demanda. El deute, per tant, suma la quantitat total de 5.712,45 euros.   
Després de diverses gestions de cobrament infructuoses s'interposa la present demanda, i acaba sol·licitant que una vegada que siga reconegut el seu dret es condemne la reclamada al pagament de l'import del transport, que ascendix a la quantitat total de 5.712,45 euros.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada al seu torn per la Llei 29/2003, de 8 d'octubre, que en l'article 38.1, referent a la quantia diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient cap manifestació en este sentit realitzada en moment anterior a la iniciació del transport.   
  
3. Donada l'absència de la vocal representant d'empreses carregadores, que va excusar l'assistència, el present laude es dicta d'acord amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es dicte el laude".  
  
4. Comprovats els extrems manifestats per la reclamant per mitjà de la prova documental acompanyada a la demanda i havent-ne comprovat la Junta Arbitral la veracitat i l'ajust a allò que s'ha demanat, han d'estimar-se tal com es reclamen.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat dels seus membres, dicta el laude següent:  
Estimar la demanda interposada per la mercantil Logística JMB, SL, representada per Juan M. Blázquez Fernández, contra Tocagen Transportes de Mercancías por Carretera, SL, ja que dels fets relatats i la documentació que es troba en l'expedient es desprén que, efectivament, els transports que es demanen es van fer tal com ha sigut exposat i provat, la qual cosa atorga un dret de cobrament del seu import.  
  
Per això Tocagen Transportes de Mercancías por Carretera, SL, haurà d'abonar a Logística JMB, SL, la quantitat de cinc mil set-cents dotze euros amb quaranta-cinc cèntims (5.712,45 euros).   
Contra este laude pot exercir-se l'acció d'anul·lació davant de l'Audiència Provincial de Castelló en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de tot això anterior, dins dels 10 dies següents al de la publicació del laude pot sol·licitar-se a esta Junta Arbitral la seua correcció, aclariment o complement, d'acord amb l'article 39 de la Llei d'Arbitratge.  
Transcorreguts 20 dies des de la notificació d'este laude a les parts, es pot instar la seua execució forçosa, davant del Jutjat Mercantil de Castelló que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder judicial».  
Els terminis de recursos continguts en el laude transcrit són computables a partir de l'endemà de la publicació d'este edicte en el Diari Oficial de la Comunitat Valenciana.  
  
Castelló de la Plana, 26 de gener de 2012.- El president de la Junta Arbitral de Transports de Castelló: Ramón Escrig Moreno.